होल्डिंग टैक्स में अप्रत्याशित वृद्धि पर विचार करे नगर निगम : रमा खलखो
रांचीकी पूर्व मेयर रमा खलखो ने होल्डिंग टैक्स में किए गए बढ़ोत्तरी को अप्रत्याशित बताया है। उन्होंने बुधवार को पत्रकारों से बातचीत करते हुए कहा कि होल्डिंग टैक्स बढ़ाना जरूरी है। क्योंकि निगम को अपनी कमाई से ही चलना है। लेकिन अचानक होल्डिंग टैक्स में की गई सात गुणा की वृद्धि से जनता की कमर टूट गई है। उन्होंने निगम के जनप्रतिनिधियों और सरकार से इस पर पुन: विचार करने का आग्रह किया है। खलखो ने कहा कि एचईसी क्षेत्र सहित शहर में एक लाख से अधिक अवैध मकान बने हैं। वे टैक्स के दायरे में आएंगे, तो निगम की कमाई बढ़ जाएगी। इसके अलावा अशोक नगर, हरमू हाउसिंग कॉलोनी, बरियातू हाउसिंग कॉलोनी में आवासीय जमीन और घर का व्यवसायिक इस्तेमाल करने वालों के घर का मेजरमेंट करने से भी काफी टैक्स निगम को मिलता। इसलिए टैक्स बढ़ाने के बजाय सभी घरों को टैक्स के दायरे में लाकर भी निगम की आय बढ़ाई जा सकती है।
लीजधारकोंको राहत नहीं तो आंदोलन : रमाखलखो ने कहा, लीज धारकों के साथ भी सरकार ज्यादती कर रही है। लीज रिन्यूवल का रेट इतना अधिक बढ़ा दिया गया है कि कोई भी लीज धारक रिन्यूवल कराने के लिए आगे नहीं आएंगे। लीज रिन्यूवल की राशि कम नहीं हुई तो कांग्रेस चरणबद्ध आंदोलन करेगी।
mag_Deva hin_Deva hin_Deva